《请藏嘉禾舟中即事》
明代·邝日晋

孤舟容膝自能安，咒合滩声十八盘。江树迎人如旧识，青山过眼倩谁看。

烟横吴岫知春早，暖入平湖见雪残。载得一乘归静社，手翻千卷解空观。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。